text: Iført regntøj og paraplyer rappede pumlikum med på Spændt op til lir, Havnen og mange andre hits, mens Jokeren gav regnen fingeren og optrådte i T-shirt. - "Fuck regnen - I er for fede", var budskabet til publikum fra rapperen. Det var en glad forsanger, der gik af scenen efter en våd koncert. - Stor cadeau til publikum, der bare gav den alt, hvad den skulle ha', de vil bare høre musik. Jeg er plaskvåd, men det var ret sjovt at optræde, mens regnen væltede ned, sagde Jokeren lige efter koncerten. - Desuden er det fedt at være tilbage på Nibe med Den Gale Pose, grinte Jokeren inden han smuttede ud backstage.
summary: I silende regn optrådte Jokeren med Den Gale Pose og Szhirley på Store Scene på Nibe Festivals sidste dag, lørdag.